b'\n_START_ARTICLE_\nDespertador\n_START_PARAGRAPH_\nUn despertador \xc3\xa9s un tipus de rellotge que s\'utilitza per a despertar-se mitjan\xc3\xa7ant un so o m\xc3\xbasica a una hora determinada._NEWLINE_Per a detenir el so, \xc3\xa9s necessari estr\xc3\xa8nyer un bot\xc3\xb3 o manovella. Alguns es detenen autom\xc3\xa0ticament despr\xc3\xa9s d\'alguns minuts. Un rellotge despertador anal\xc3\xb2gic cl\xc3\xa0ssic t\xc3\xa9 una manovella addicional que s\'usa per a especificar l\'horari en el qual s\'ha d\'activar l\'alarma._NEWLINE_Els rellotges despertadors mec\xc3\xa0nics tradicionals posseeixen una campaneta en la part superior que produeix el so, per\xc3\xb2 els despertadors anal\xc3\xb2gics poden fer altres sorolls. Els m\xc3\xa9s simples, alimentats per piles fan un so simple, repetitiu, mentre que els m\xc3\xa9s nous poden parlar, riure, o cantar. Alguns posseeixen r\xc3\xa0dio, que comen\xc3\xa7a a funcionar a una hora especificada. El nom m\xc3\xa9s espec\xc3\xadfic per a aquest artefacte \xc3\xa9s r\xc3\xa0dio-rellotge. Un tel\xc3\xa8fon m\xc3\xb2bil pot contenir una funci\xc3\xb3 de despertador o incloure una agenda amb alarma i per tant funcionar com a tal. En els dos casos se\'ls hi denominaria "tel\xc3\xa8fon m\xc3\xb2bil amb despertador".\n_START_SECTION_\nOrigen\n_START_PARAGRAPH_\nEl primer sistema per a despertar-se a una hora determinada va ser inventat pels grecs cap a l\'any 250 aC. Consistia en un ocell mec\xc3\xa0nic que sonava quan la marea pujava de nivell. El despertador tal com es coneix avui va ser inventat pel rellotger Levi Hutchins de Nou Hampshire, EUA, el 1787. Fins llavors la gent era despertada pel sol per\xc3\xb2 el rellotger es despertava a les quatre de la matinada, hora en la qual encara no ha eixit el sol. Hutchins va col\xc2\xb7locar una palanca en el n\xc3\xbamero quatre perqu\xc3\xa8, quan la maneta marcara aqueixa hora, sonara una campana.'